ร้านขนมปังแม่หมี ตั้งอยู่บนถนนศรีโสธรค่ะ ร้านมีสองส่วนคือด้านนอกและด้านใน ภายในตกแต่งด้วยโทนสีเหลืองนวล เฟอร์นิเจอร์เน้นเป็นไม้สีน้ำตาลอ่อน ให้ความรู้สึกอบอุ่นเหมือนเรานั่งทานและพูดคุยกันเล่นๆอยู่ในบ้าน และยังมีเครื่องเล่นเล็กๆสำหรับเด็กไว้รองรับด้วย อีกสิ่งหนึ่งที่ถือว่าเป็นซิกเนเจอร์เลย ก็คือตุ๊กตาหมีตัวใหญ่ ที่ใครมาแล้วต้องไม่พลาดที่จะถ่ายรูปด้วยทุกคนค่ะ ที่นั่งเลือกนั่งได้ตามความชอบ เมนูในร้านเป็นประเภทเครื่องดื่ม ขนมปังปิ้ง เครป หรือแม้แต่อาหารทานรองท้องเบาๆเช่นส้มตำ หรือยำก็มีนะคะ